Martin John Rees
De Martin John Rees, Baron Rees of Ludlow OM, PRS, gebuer den 23. Juni 1942 zu York ass e britteschen Astronom.

De Rees huet zu Cambridge studéiert an huet 1967 beim Dennis Sciama promovéiert. No Fuerschungsstatiounen a Groussbritannien an USA gouf hie Professer op der Sussex University. Vun 1973 bis 1991 war hie Plumian Professor zu Cambridge an huet an där Zäit fir 10 Joer den Institut fir Astronomie geleet.

De Rees ass zanter 1995 Kinneklechen Astronom (Astronomer Royal) an zanter 2004 Master vum Trinity College souwéi Professer fir Kosmologie an Astrophysik zu Cambridge.

Zanter November 2005 ass hie President vun der Royal Society.

De Rees huet bedeitend Bäiträg iwwer den Urspronk vun der kosmescher Hannergrondstralung, iwwer Galaxiëkéip an iwwer d'Galaxiëgebuert geliwwert. Hien huet zu deenen éischte Vertrieder gehéiert déi d'Virstellung haten, datt aktiv galaktesch Käre wéi z. B. Quasare duerch Matièreastréimung op Schwaarz Lächer ugedriwwe ginn an huet wichteg Aspekter vun hirer Physik beschriwwen.

Vum Rees staamt och eng Warscheinlechkeetsschätzung fir d'Iwwerliewenschance vun der Mënschheet an de kommenden 100 Joer. Dobäi kalkuléiert hien déi atomar Menace (1:3), Killerviren (1:10), béisaarteg Nano-Maschinnen (1:1.000), Deep Impact, also den Aschlag vun engem Asteroid (1:10.000) an dat lescht Experiment, dat feelschléit an d'Äerd zerstéiert (1:100.000).

Éierungen 
 1984: Dannie-Heineman-Präis fir Astrophysik
 1987: Goldmedail vun der Royal Astronomical Society
 1989: Karl-Schwarzschild-Medail vun der Astronomescher Gesellschaft
 1989: Balzan-Präis
 1992: Knight Bachelor
 1993: Bruce Medail
 1996: Science Writing Award vum American Institute of Physics fir „Gravity's Fatal Attraction. Black Holes in the Universe“
 2000: Bruno-Rossi-Präis
 2001: Gruber-Präis fir Kosmologie
 2003: Petrie Prize Lecture
 2004: Henry Norris Russell Lectureship vun der American Astronomical Society 
 2005: Crafoord-Präis zesumme mam James E. Gunn an dem James Peebles
 2005: als Baron Rees of Ludlow, of Ludlow in the County of Shropshire zum Life Peer erhuewen
 2007: Order of Merit
 2011: Templeton-Präis
 2012: Isaac-Newton-Medail

Wierker 
 Martin Rees (Hrsg.): Das Universum. Dorling Kindersley, München 2006, ISBN 3-8310-0946-5.
 Unsere letzte Stunde. Bertelsmann, München 2003, ISBN 3-570-00631-X.
 Das Rätsel unseres Universums. Beck, München 2003, ISBN 3-406-50900-2.
 mit Mitchell Begelman: Schwarze Löcher im Kosmos. Spektrum, Akademie Verlag, Heidelberg, Berlin 2000, ISBN 3-8274-1044-4.
 Vor dem Anfang. Fischer, Frankfurt am Main 1998, ISBN 3-10-062913-2.
 mit John Gribbin: Ein Universum nach Maß. Insel, Frankfurt am Main 1994, ISBN 3-458-33279-0.

Um Spaweck 
  Websäit vum Martin Rees
  Vortrag „is this our final century“ vum Martin Rees op TED.com

Gebuer 1942
Englesch Astronomen
Membere vun der Royal Society
Goldmedail vun der Royal Astronomical Society
Bruce Medail
Henry Norris Russell Lectureship
Karl-Schwarzschild-Medail
Gruber-Präis fir Kosmologie
Englesch Physiker
Astronomer Royal
Englesch Astrophysiker
Atheisten
Dannie-Heineman-Präis fir Astrophysik
Presidente vun der Royal Society